A.L. Snijders

A.L. Snijders, pseudonym fan Peter Cornelis Müller (Amsterdam, 24 septimber 1937 – Klein Dochteren ûnder Lochem, 7 juny 2021), wie in Nederlânske learaar en skriuwer. Hy beoefene it literêr sjenre dat it 'tige koarte ferhaal' (zeer korte verhaal, (tkf/zkv) neamd wurdt.

 Libben en wurk 
A.L. Snijders studearre Nederlânsk oan de Universiteit fan Amsterdam en wie tusken 1965 en 1998 as learaar Nederlânsk wurksum op ferskate middelbere skoallen en de plysjeskoalle 'De Cloese' yn Lochem. As skriuwer debutearre er yn 1992 mei Ik leef aan de rand van de wereld. Hy makke dêrnei furoare as auteur fan kollums (ûnder oare by Het Parool) en stiet no bekend as ien fan de skriuwers spesjalisearre yn it tige koarte ferhaal. Yn 2006 ferskynde yn de rige fan de Stichting De Roos it boek L.H. en A.L. / A.L. en L.H., dat er tegearre mei de auteur L.H. Wiener skreau. Yn itselde jier ferskynde by AFdH Uitgevers de earste zkv-bondel, mei de titel Belangrijk is dat ik niet aan lezers denk mei in foaropwurd fan Tommy Wieringa. Dêryn binne 336 tkf's sammele. De bondel waard yllustrearre troch syn jongste soan, Gijs Müller (1971). Yn 2010 krige er de Constantijn Huygens-priis foar syn hiele oeuvre. Sûnt 2012 wurdt der in A.L. Snijderspriis útrikt foar ferhalen fan maksimaal 220 wurden.

Hy lies wykliks in eigen tkf foar yn it VPRO-radioprogramma De Avonden, oant dat yn desimber 2013 opheft waard. Hy lies syn ferhalen ek foar yn it KRO-NCRV-radioprogramma De Ochtend van 4, op sneintemoarn. Hy wie geregeld te gast op ferskate literêre poadia.

Sûnt 11 maaie 2015 publisearre A.L. Snijders alle wiken in tkf yn DS Weekblad, in wykeinbylage by de Belgyske krante De Standaard. Yn itselde jier makke er foar Nederland Leest in karlêzing mei fjirtich koarte ferhalen fan oaren, as 'staalkaart' fan de Nederlânske literatuer. Dy ferskynde yn novimber 2015. Ek skreau er jierrenlang tkf's foar de VPRO-gids.

 Bibliografy 
 Ik leef aan de rand van de wereld, 1992
 Het kalme glijden van de boot naar de waterval, 1992
 De taal is een hond (Berichten aan een hoofdredacteur), 1993
 De incunabel, 1994
 Ik ben de vreemdeling die naar de herfst moet gaan: over woorden, dichtregels en boeken, kollumns, 1997
 Niets is zo mooi als nutteloze kennis, 1998
 Lood: zkv 2003, 2002
 Belangrijk is dat ik niet aan lezers denk, 2006
 Heimelijke vreugde, 2007
 Zomerboek 2008
 Bordeaux met ijs, 2008
 De Mol, 2008
 Een handige dromer, 2009
 Vijf bijlen, 2010
 Opmerkingen, 2010
 Broer, 2010
 Paard, 2010
 Een handige dromer. Een keuze uit de zkv's 2009-2010, 2010
 Voordeel schutter: columns en brieven, 2011
 Danslessen voor gevorderden, mei Willem Snitker, 2011
 De incunabel, 2011
 De geur van carbolineum: boerenschuren op erf en land, mei Lyde de Graaf, 2011
 Brandnetels & verkeersborden: 194 zkv's, 2012
 Ruim water: columns en brieven, 2012
 Dode kat, 2012
 Wapenbroeders: 131 zkv's, 2013
 Kuikens: 3 zkv's, 2013
 De hartslag van de aarde: dertien zkv's over muziek en stilte, 2013
 Paspoort: zeer kort verhaal, 2014
 WFH, 2014
 De libelleman, 2015
 De schrijfmachine van mijn grootvader, 2016 (Utj. De GeitenPers)
 Het oog van de naald, 2018
 Doelloos kijken, 2019
 Tat Tvam Asi, 2021

 Keppelingen om utens 
 Schrijversinfo.nl
 Maratonynterview (VPRO Radio, 24 des. 2010)
 A.L. Snijders by útjouwer AFdH

Kategory:Nederlânsk koarte-ferhaleskriuwer
Kategory:Nederlânsk kollumnist
Kategory:Nederlânsk ûnderwizer
Kategory:Persoan berne yn 1937
Kategory:Persoan stoarn yn 2021